17. ΝΟΜΟΣ 2455 της 25/30 Ιουλ. 1920 Περί αποσπάσεως ανδρών του στρατεύματος εις την Χωροφυλακήν προς ενίσχυσιν αυτής, εκτάκτου στρατολογίας οπλιτών Χωροφυλακής και κατατάξεως χωροφυλάκων άνευ θητείας. Άρθρ.1-6 (Προσωρινής ισχύος). Άρθρ.7.-Επιτρέπεται η κατάταξις χωροφυλάκων άνευ θητείας χρησιμοποιουμένων ως αγγελιοφόρων ή προς καταρτισμόν μεταβατικών αποσπασμάτων ή δι’ επικουρικάς υπηρεσίας της Χωροφυλακής και Αστυνομίας. Η κατάταξις και απόλυσις τούτων ενεργείται δια διαταγής του Αρχηγού της Χωροφυλακής, προτάσει του οικείου Ανωτέρου Διοικητού ή Αστυνομικού Διευθυντού. Οι κατατασσόμενοι πρέπει να έχωσιν ηλικίαν ουχί ελάσσονα των 18 ετών συμπεπληρωμένων, να γνωρίζωσιν, ει δυνατόν, γραφήν και ανάγνωσιν, να μη κατεδικάσθησαν εις ποινήν εγκληματικήν ή επανορθωτικήν δι’ αδικήματα εκ των προβλεπομένων υπό του άρθρ. 22 του Ποινικού Νόμου, να μη έχωσι κακάς έξεις και να ώσιν υγιείς. 5 Προτιμώνται οι προϋπηρετήσαντες εις τον στρατόν ή την Χωροφυλακήν και απολυθέντες με διαγωγήν άμεμπτον, μεταξύ δε τούτων οι τραυματίαι πολέμου και οι απολυθέντες του σώματος της Χωροφυλακής ως κριθέντες ικανοί μόνον διά βοηθητικάς υπηρεσίας. Άρθρ.8.-Οι άνευ θητείας χωροφύλακες εξομοιούνται ως προς την στρατιωτικήν ιεραρχίαν, την ποινικήν δωσιδικίαν, τας αδείας, τον μισθόν και τας λοιπάς αποδοχάς και αποζημιώσεις με μόνιμον χωροφύλακα μη ανακατατεταγμένον. Ο Αρχηγός της Χωροφυλακής διά διαταγής του ορίζει τίνες εκ των χωροφυλάκων άνευ θητείας θα φέρωσι διακριτικόν της υπηρεσίας των και το είδος τούτου Άρθρ.9.-Εις τους άνευ θητείας χωροφύλακας επιβάλλεται υπό των προϊσταμένων των αξιωματικών ως ποινή πειθαρχική, αντί των υπό του Κανονισμού της Χωροφυλακής οριζομένων διά τους χωροφύλακας, μόνον πρόστιμον από 2-10 δραχμάς διπλασιαζόμενον εν υποτροπή, αλλά μη δυνάμενον να υπερβή το ήμισυ του μισθού του κατά την διάρκειαν του αυτού μηνός. Τα πρόστιμα κρατούμενα εκ της μισθοδοσίας των αποτελούσι πόρους του Ειδικού Ταμείου της Χωροφυλακής κατά τας σχετικάς διατάξεις του υπ’ αριθ. 1370 νόμου περί οργανισμού της Χωροφυλακής. Άρθρ.10.-Από της ισχύος του παρόντος νόμου καταργείται το υπ’ αριθ. 1220 Δ/μα της Προσωρινής Κυβερνήσεως Θεσσαλονίκης, ούτινος η ισχύς επεξετάθη καθ’ άπαν το Κράτος διά του Β.Δ/τος της 24 Οκτ. 1917 και το από 10 Ιουν. 1919 Ν.Δ/μα περί κατατάξεως χωροφυλάκων άνευ θητείας ως αγγελιοφόρων, το κυρωθέν διά του Νόμ. 2007 της 27 Ιαν. 1920 (ανωτ. αριθ. 16). 